Ristkaarfriis

**Ristkaarfriis** (saksa keeles *Kreuzbogenfries*, inglise keeles *interlaced arches*) on eriti tellisehitistele omane friis või ehisvööt, mis moodustub kahest põimuvast ümarkaarte reast nii, et kaarte ristumiskohtades moodustub teravkaar.

Motiiv esineb esmakordselt 10.–11. sajandi mauri arhitektuuris ja jõuab oletatavasti palverändurite või sõjakäikude vahendusel Põhja-Itaaliasse, kus ta esineb Lombardia romaani ehitistel ümarkaarfriisi kõrval juba 12. sajandi algul. Kaared võivad olla moodustatud nii vormidetailidest kui lihtsalt kaarekujuliselt laotud tavalistest tellistest. Vahel on kaarte kulg esile tõstetud valgekskrohvitud tausta abil. Väga levinud friisitüüp peale Itaalia ka Saksamaa tellisromaanikas. Kiviehitistel esineb kaarfriis raiddekoorina. Inglismaa romaani arhitektuurile on iseloomulikum ristkaare esinemine koos sambakestega petikarkaadis.

Ristkaarfriis võib olla ka gootikat ennetades kergelt teravkaarne, nagu Sitsiilia mauri-bütsantsi-normanni stiilis ehitistes – Cefalù toomkirikus, Monreale toomkirikus ja muudes Sitsiilia kuningriigi ehitistes. Vähesel määral esineb terav- või kiilkaarset ristkaarfriisi gooti arhitektuuris, sageli ehisraamistikfriisiks kujundatuna. Itaalia gootikas leiab dekoratiivne ristkaarestikku meenutav ehisraamistik kasutamist arkaadides paleefassaadidel.

## Pildid
### Mauri ning romaani ristkaarfriisid

Toledo, La mezquita de Bab al-Mardum-PM 65617.jpg|Endine mošee, praegune El Cristo de la Luz kirik Toledos, ehitatud 999. aastal
Itala SS Pietro e Paolo.jpg|Ristkaarpetikutega Itala Santi Pietro e Paolo kirik 11. sajandist, Sitsiilia
Apse Santi Pietro Paolo d'Agrò.jpg|Ristkaaremotiiv 12. sajandi algusest pärit Santi Pietro e Paolo d'Agrò kiriku apsiidil, Sitsiilia
Fidenza Duomo Galleria Lato Sud.JPG|Ümber tugipiilarite kulgev ristkaarfriis Fidenza toomkirikul, Parma, Emilia Romagna
Cefalù, Duomo (3).jpg|Cefalù toomkiriku fassaad, Sitsiilia
Sancta Jerusalem di Bologna. Quarta Chiesa, S. Sepolcro, vista dal Cortile di Pilato. - panoramio.jpg|Ristkaarfriis rotundi seinal, Bologna San Stefano katedraal, Emilia Romagna
Tomè14.JPG|Ristkaarfriis apsiidiseinal, Rotonda di San Tomè ümarkirik, 12. sajand, Bergamo
Kloster Jerichow Backstein Romanik 1149 - panoramio (1).jpg|Jerichow' kloostrikiriku ristkaarfriisid valgel krohvtaustal, Sachsen-Anhalt


### Hilisemad ristkaarfriisid

Arendsee Klosterkirche-01.jpg|13. sajandist pärinev teravkaarne ristkaarfriis (või kolmnurkkaartest ristkaarfriis) Arendsee kloostrikiriku pikihoonel, Sachsen-Anhalt
IMG 5242 - Milano - Campanile san Gottardo in Corte -1330-6- - Foto Giovanni Dall'Orto - 17-feb-2007.jpg|San Gottardo in Corte palee kellatorn 14. sajandist mitmekordse ristkaarfriisiga, Milano
Brescia San Cristo latosx By Stefano Bolognini.JPG|15. sajandist pärit Santo Corpo di Cristo gooti kiriku terrakotadetailidest ehisraamistik-ristkaarfriis, Brescia, Lombardia
Ebern Erker.jpg|Hilisgooti erker ehisraamistik-ristkaarfriisiga endise kalmistu luukambri seinal, Ebern, Unterfranken
Ca' d'Oro facciata.jpg|Gooti ristkaararkaad kõrgeima korruse rõdul, Ca' d'Oro 15. sajandist, Veneetsia
Palazzo Pisani Moretta (Venice).jpg|Gooti ristkaararkaad Palazzo Pisani Moretta kõrgeima korruse rõdul, 15. sajand, Veneetsia
Einbeck-Tiedexer.Strasse-Haus.22-05.JPG|16. sajandist pärit maalitud kaarfriis vahvärkhoone vahekarniisil, Einbeck, Niedersachsen


## Viited

## Välislingid
* Ristkaarfriisi päritolust ja jõudmisest saksa romaanikasse (saksa keeles)